Stourbridge
Stourbridge je grad od 63,323 stanovnika u sredini Engleske.

Administrativno podpada pod Metropolitanski borough Dudley, i dio je konurbacije Midlandton u kojoj živi preko 2 284 093 stanovnika.

Geografske karakteristike 

Stourbridge leži u Grofoviji Zapadni Midlands na rijeci Stour, udaljen dvadesetak km zapadno od centra Birminghama

Historija

Stourbridge je prvi put dokumentiran 1255. kao Sturbrug ( Sturesbridge), ali je više nego očito da svoje ime duguje drevnom mostu preko rijeke Stour. 
			
Utjecaj industrijske revolucije u 18. vijeku snažno je djelovao na Stourbridge, koji je dotad živio od trgovine vunenom robom. U mjestu se počela proizvoditi željezna roba; čavli, lanci...
Izgradnja kanala do grada 1779. kao i kasniji dolazak željeznice znatno je poboljšao položaj industrije. U to vrijeme osnovana je željezara John Bradley koja je proizvela lokomotivu Stourbridge Lion, koja je  8. augusta 1829. pokrenula jednu od prvih kompozicija u Sjedinjenim Američkim Državama.

Stourbridge je 1845. postao samostalna parohija, dotad je bio dio parohije Old Swinford.

Spektakularni rast tokom 19. vijeka okrunjen je statusom grada 1868., nakon tog je grad podigao vijećnicu koja je otvorena u povodu Zlatnog jubileja kraljice Viktorije 1887.

Krajem 19. vijeka postao je čuven zbog tvornice stakla Benjamina Richardsona u selu Wordsley, koja je radila gravirani i obojeni kristal.

Privreda

I danas je proizvodnja stakla najvažnija industrija Stourbridga.

Izvori

Vanjske veze 

 Stourbridge 

Gradovi u Engleskoj
Zapadni Midlands (grofovija)